Diari Oficial de la Generalitat Valenciana


Sumari del DOGV 2469, del 14-03-1995 (1995/834097)

DECRET 38/1995, de 7 de març, del Govern Valencià, pel qual es constitueix la Unitat Tècnica Central de Subministraments de Material i de Prestació de Serveis de la Conselleria de Sanitat i Consum.
-----------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/03/07/38/dof/vci/html**

### Dades del document

Número de DOGV
:   2469

Data del DOGV
:   14-03-1995

Secció del DOGV
:   DISPOSICIONS GENERALS

Número del document
:   1995/834097


Data del document
:   07-03-1995

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

DECRET38/1995, de 7 de març, del Govern Valencià, pel qual es constitueix la Unitat Tècnica Central de Subministraments de Material i de Prestació de Serveis de la Conselleria de Sanitat i Consum.   
L'article 47.3 de la Llei 6/1993, de 31 de desembre, de Pressupostos de la Generalitat Valenciana per a l'exercici 1994, autoritza el Govern Valencià per a, mitjançant un decret, constituir en la Conselleria de Sanitat i Consum un òrgan central de subministraments de material i serveis.  
La finalitat perseguida és de sistematitzar les matèries que són objecte d'autorització de manera que ordenant-les de mode coordinat s'obtinguen no sols una millor prestació dels serveis sinó, alhora, uns resultats econòmics positius.  
Amb aquesta intenció es crea la Unitat Tècnica Central de Subministraments de Material i de Prestació de Serveis de la Conselleria de Sanitat i Consum, amb la determinació bàsica de les seues competències i els seus recursos, que podrà ser desplegada per la mateixa Conselleria de Sanitat i Consum, a fi d'assolir les fites d'eficàcia i economia que amb la seua creació es pretenen.  
En la seua virtut, a proposta del conseller de Sanitat i Consum i després de la deliberació del Govern Valencià, en la reunió del dia 7 de març de 1995,  
DECRETE  
Article primer. Creació  
Es crea la Unitat Tècnica Central de Subministraments de Material i de Prestació de Serveis de la Conselleria de Sanitat i Consum, adscrita a la Direcció General de Règim Econòmic.  
Article segon. Funcions  
Sense perjudici que se li'n puguen atribuir d'altres mitjançant un decret del Govern Valencià, correspon a la Unitat Tècnica Central de Subministraments de Material i de Prestació de Serveis que es crea, l'exercici de les funcions previstes, de manera especial, a l'article 22.i) del Reglament Orgànic i Funcional de la Conselleria de Sanitat i Consum, en la redacció establerta per aquest decret.  
Article tercer. Modificacions reglamentàries  
Amb efecte des de l'endemà de la publicació d'aquest decret en el Diari Oficial de la Generalitat Valenciana, es dóna nova redacció als articles 22. i) i 23.2 del Decret 37/1994, de 21 de febrer, del Govern Valencià, pel qual s'aprovà el Reglament Orgànic i Funcional de la Conselleria de Sanitat i Consum, els continguts dels quals seran els següents:  
A) Article 22.i)  
"i) El disseny, l'anàlisi, la determinació i l'ordenació de criteris en relació amb les compres, els subministraments, la direcció i el desenvolupament de sistemes de gestió d'estocs, així com la determinació de les condicions tècniques que han de tenir les contractacions de subministraments i serveis, exercint totes les funcions que hi calguen, i de manera especial aquestes:  
-Definir les condicions tècniques a què han de sotmetre's les actuacions administratives de preparació i adjudicació dels contractes de subministrament que, per la similitud de l'objecte o per l'obtenció de millors condicions, resulte convenient la contractació global per a tot l'àmbit de la Conselleria de Sanitat i Consum.  
-Proposar les instruccions sobre normalització de material, n'estiga centralitzada o no l'adquisició.  
-Proposar la política d'emmagatzemament de les institu-cions sanitàries, determinant els criteris optims de gestió per a cada tipus de productes.  
-Definir les condicions tècniques que han de tenir les contractacions de prestació dels serveis necessaris per al millor compliment de les competències pròpies de la conselleria, així com la seua gestió i avaluació posterior".  
B) Article 23.2  
"2. Directament dependent del director general, la Direcció per a la Gestió d'Infraestructura, Subministraments i Hostaleria coordinarà els següents serveis, en el desplegament de les funcions que tot seguit s'indiquen per a cadascun d'ells, entre les que l'article anterior assigna a la Direcció General de Règim Econòmic:  
-Servei d'Obres, que exercirà les funcions dels apartats f) i g), pel que fa a obres.  
-Servei d'Instal·lacions i Serveis Generals, que exercirà les funcions dels apartats f) i g), pel que fa a instal·lacions i enginyeria, a més de la gestió i el manteniment de les telecomunicacions pròpies del sistema sanitari.  
-Unitat Tècnica Central de Subministraments de Material i de Prestació de Serveis, que farà les funcions previstes en els apartats h) i i).  
-Servei de Contractació Administrativa, que farà les funcions de l'apartat j)".  
Article quart. Catàleg de proveïdors i productes  
1. La Unitat Tècnica Central de Subministraments de Ma-terial i de Prestació de Serveis formarà un catàleg de proveïdors i productes en què s'inclouran tots els licitadors que hagen estat adjudicataris definitius del concurs o els concursos que, amb caràcter centralitzat, tramite la unitat referida, així com els productes que cadascun pot subministrar a les institucions sanitàries, com a resultat de la licitació o les licitacions realitzades, i els preus dels mateixos.  
2. Exclusivament serà possible la inclusió en el catàleg de productes no adjudicats previ concurs, en els següents supòsits:  
-Quan es tracte de nous productes d'un proveïdor catalogat, que en substituïsquen d'altres del mateix proveïdor inclosos en el catàleg.  
-Quan representen una innovació respecte als productes existents en el mercat ja inclosos en el catàleg.  
-Que tals productes foren complementaris d'altres d'inclosos en el catàleg.  
3. En tot cas, per a la inclusió en el catàleg de productes en els supòsits considerats en el número anterior, hauran de complir-se les condicions següents, del compliment de les quals quedarà constància en l'expedient que es tramitarà amb aquesta finalitat:  
-Informe dels serveis tècnics especialitzats que raone la conveniència de la seua inclusió en el catàleg.  
-Que aquesta inclusió tinga efectes sols fins a la realització del concurs centralitzat següent.  
-Que s'efectue mitjançant el sistema de contractació directa, consultant els proveïdors catalogats que, previsiblement, pogueren oferir productes de les mateixes característiques.  
Article cinqué. Recursos  
La Unitat Tècnica Central de Subministraments de Material i de Prestació de Serveis comptarà amb els recursos personals i materials necessaris per a fer les seues funcions, en el marc de les dotacions assignades en el pressupost en vigor a la secció 10, Sanitat i Consum.  
DISPOSICIONS FINALS  
Primera. Autorització per al seu desenvolupament i aplicació  
S'autoritza el conseller de Sanitat i Consum per dictar totes les disposicions que siguen necessàries per al desplegament i l'aplicació d'aquest decret.  
Segona. Entrada en vigor  
Aquest decret vigirà des de l'endemà de la seua publicació en el Diari Oficial de la Generalitat Valenciana.  
València, 7 de març de 1995  
   
El president de la Generalitat Valenciana   
Joan Lerma i Blasco  
El conseller de Sanitat i Consum  
Joaquín Colomer Sala


Còpia Permalink ELI